Š T A T Ú T
       MATERSKÁ  ŠKOLA  Budovateľská 8,  PREŠOV

Časť I.
Ú v o d n é   u s t a n o v e n i a

Článok 1
1.	Materská škola Budovateľská 8 v Prešove je orgánom štátnej správy na úseku
škôl Mesta Prešov.
Je samostatnou rozpočtovou organizáciou s právnou subjektivitou v zmysle
Dodatku č.2 ku zriaďovacej listine zo dňa:22.10..2008 vydanej mestom Prešov.
2.	Materská škola na základe tejto zriaďovacej listiny vystupuje vo svojom mene a
má  zodpovednosť vyplývajúcu z týchto vzťahov v zmysle Zákona NR SR č.245/2008 o výchove a vzdelávaní /školský zákon/ a o zmene a doplnení niektorých zákonov
a zákona NR SR č.303/1995 Z.z. o rozpočtových pravidlách Slovenskej republiky.
3.	Materskej škole bolo pridelené identifikačné číslo organizácie : 42 085 462

Časť II.
Úlohy a poslanie materskej školy.
 
Článok 2
1.	Materská škola rozhoduje ako orgán prvého stupňa o:
-	prijatí, neprijatí, prerušení a ukončení dochádzky  detí do príslušnej školy
-	o výške príspevku zákonného zástupcu dieťaťa na čiastočnú úhradu nákladov za starostlivosť poskytovanú deťom v materskej škole
-	o oznámení zákonného zástupcu dieťaťa, ktorý zanedbáva rodičovskú starostlivosť o dieťa , príslušnému orgánu štátnej správy

Článok 3
Úlohy materskej školy v oblasti ekonomického a materiálno-technického .zabezpečenia

1.	Materská škola v oblasti ekonomického a materiálno – technického zabezpečenia:
-	utvára jednotlivým pracoviskám a zamestnancom školy potrebné materiálne a technické 
podmienky
-	zostavuje rozpočet školy a sleduje dodržiavanie rozpočtovej skladby aj čerpania finančných prostriedkov
-	po konzultácií so zriaďovateľom zabezpečuje efektívne využitie investičných prostriedkov

                   Rozpočet školy, na základe požiadaviek školy, vyčleňuje zriaďovateľ školy zo svojho
     rozpočtu. Škola svoju hospodársku činnosť zabezpečuje v rozsahu, ktorý je pre ňu nevyhnutný 
    pre zabezpečenie jej úloh. Hospodárenie školy sa vykonáva podľa schváleného rozpočtu a je pravidelne kontrolované zriaďovateľom školy.
                                           
Článok 4
Úlohy materskej školy v oblasti školského stravovania a sociálnej starostlivosti

Materská škola v oblasti školského stravovania a sociálnej starostlivosti najmä:
•	zabezpečuje stravovanie detí a zamestnancov školy v stravovacom zariadení vo svojej pôsobnosti
•	dbá o zabezpečenie sociálnej starostlivosti o zamestnancov v zmysle Zákonníka práce a ustanovení kolektívnej zmluvy.

Článok 5
Úlohy materskej školy v oblasti pracovno-právnej  a mzdovej

1.	Materská škola v oblasti pracovno-právnej a v oblasti mzdovej :
-	spracúva agendu súvisiacu s vymenúvaním zástupcu riaditeľa školy
-	plní úlohy organizácie vyplývajúce z pracovno-právneho vzťahu voči zamestnancom 
-	posudzuje kvalifikáciu zamestnancov a v nadväznosti na to zaraďuje zamestnancov do príslušných funkcií, platových stupňov a mzdových taríf podľa príslušných mzdových predpisov
-	vyhotovuje platové výmery aj ďalšie výmery súvisiace s platovými náležitosťami zamestnancov
-	prijíma všetkých zamestnancov do pracovného pomeru a v súvislostí s tým vyhotovuje pracovné zmluvy, zabezpečuje personálne obsadenie školy
-	uzatvára dohody o prácach vykonaných mimo pracovného pomeru a tieto práce kontroluje
-	uzatvára dohody o zmene podmienok dohodnutých v pracovnej zmluve
-	rozväzuje pracovný pomer so zamestnancom dohodou, výpoveďou, okamžitým zrušením 
v skúšobnej dobe
-	preraďuje zamestnanca na výkon iného druhu práce
-	určuje nástup dovolenky na zotavenie v zmysle § 100- § 110 ZP
-	vysiela zamestnanca na pracovné cesty
-	nariaďuje prácu nadčas, rozhoduje o vhodnom čase čerpania náhradného voľna, prípadne
o vhodnejšej úprave pracovného času
-	poskytuje pracovné voľno pri krátkodobých prekážkach v práci zo strany zamestnanca a pri prekážkach z dôvodu všeobecného záujmu, podľa uzatvorenej kolektívnej zmluvy
-	určuje vecné náplne pracovných funkcií všetkých kategórií zamestnancov školy
-	vydáva súhlas k ďalšiemu štúdiu zamestnanca
-	rozhoduje o fakultatívnych nárokoch ,  z toho plynúcich podľa platnej vyhlášky o pracovných úľavách a hospodárnom zabezpečení študujúcich popri zamestnaní
-	rozhoduje o presune čerpania dovolenky z času trvania školských prázdnin na dobu počas
školského roka v opodstatnených prípadoch / napr. kúpeľná liečba/
-	zabezpečuje vydávanie potvrdení o zamestnaní s uvedením skutočností pre posúdenie nároku na dovolenku na zotavenie, záväzkov zamestnanca voči organizácií, vykonaných zrážok
-	zodpovedá za správnosť evidencie osobných spisov zamestnancov a ich aktualizáciu, pri rozviazaní pracovného pomeru – za ich archiváciu.

Článok 6
Úlohy materskej školy v oblasti informačnej činnosti

Materská škola v  informačnej oblasti najmä:
•	zabezpečuje zhromažďovanie informácií, spracováva a uskutočňuje prenos informácií, podľa rozhodnutia  ministerstva školstva uchováva a spracováva informácie v rámci jednotného informačného systému na určenom území
•	pravidelne informuje verejnosť a podľa potreby aj školskú radu o stave a problémoch školy.

Časť III.
Spolupráca materskej školy s inými orgánmi a organizáciami

Článok 7
1.	Materská škola spolupracuje v súlade so zákonom o štátnej správe v školstve a školskej    
samospráve , ostatnými zákonmi a ďalšími všeobecne záväznými právnymi predpismi
s ostatnými orgánmi a organizáciami v otázkach a oblastiach patriacich do jej pôsobnosti
2.	Materská škola predkladá Rade školy na vyjadrenie:
 -informácie o pedagogicko-organizačnom a materiálnom zabezpečení výchovno-vzdelávacích
         výsledkov školy
- návrh plánu rozpočtu
- návrh na vykonanie hospodárskej činností školy
- ďalšie informácie, doklady,...podľa požiadaviek Rady školy    
                                                      
Časť IV.
Riadenie materskej školy a jej organizácia

Článok 8

Riaditeľka materskej školy:
1.	Na čele školy stojí riaditeľka, ktorú vymenúva na základe výsledkov výberového konania
zriaďovateľ materskej školy / to isté pri odvolávaní/.
2.	Riaditeľku materskej školy zastupuje v jej neprítomností v plnom rozsahu ňou poverená
zástupkyňa.
3.	Riaditeľka materskej školy vymenúva do funkcie svoju zástupkyňu.
4.	Riaditeľka materskej školy vydáva na usmernenie činnosti a prevádzky školy príkazy a pokyny pre zamestnankyne školy a kontroluje ich plnenie
                                                   
Článok 9

Organizačná štruktúra materskej školy
      
           Organizačnú štruktúru a pracovnú náplň zamestnankýň materskej školy určuje organizačný
           poriadok materskej školy, ktorý vydáva riaditeľka školy.

Článok 10

Poradné orgány riaditeľky materskej školy
 
Riaditeľka materskej školy môže na zabezpečenie koordinácie činnosti v jednotlivých otázkach pôsobnosti školy zriadiť poradné orgány, vydať pre nich organizačné pokyny a navrhnúť spôsob vymenovania ich členov.
Poradnými orgánmi riaditeľky materskej školy sú:
-	Gremiálna rada riaditeľky školy
-	Rodičovská rada školy
-	Rada školy
-	Pedagogická rada školy
-	Odborová rada školy
-	Metodické združenie

Článok11
Zamestnankyne materskej školy

 V materskej škole pracujú učiteľky, administratívne a prevádzkové zamestnankyne.
  Rozsah ich pôsobnosti a povinnosti, vymedzenie ich práv a zodpovednosti stanovuje 
-	školský poriadok 
-	pracovný poriadok školy
-	organizačný poriadok školy,
ktorý vydáva v súlade so Zákonníkom práce, prípadne  po prerokovaní s odborovou organizáciou riaditeľka materskej školy.  
Pracovno-právne vzťahy zamestnankýň materskej školy sa riadia všeobecne platnými a záväznými právnymi predpismi. 
Mzdové podmienky na základe priznanej kvalifikácie a platných mzdových predpisov stanovuje riaditeľka materskej školy.

                        
                         Účinnosť štatútu materskej školy

                                        Článok 10

Tento štatút Materskej školy Budovateľská 8 v Prešove nadobúda účinnosť 
od : 1. januára 2009

                                                                     ................................................
                                                                   pečiatka a podpis riaditeľky školy